Ippocrati

Ippocrati nascìu a Kos 'n Grecia ntô 460 a.C. e murìu a Larissa ntô 370 a.C. circa. Veni cunziddiratu lu patri dâ midicina. </p>
Figghiu d' Eracleidi e di Finareti Ippocrati pruveni di na famigghia aristucràtica.
Lu patri, ca dicìa d'èssiri nu discinnenti d' Asclepiu, diu dâ midicina, era iddu stissu un mèdicu. 
Fu propiu lu patri nzèmmula a Eròdicu (prubbabbirmenti di Cnido) a nzignàrici l'arti mèdica.
Ippocrati travagghiau a Kos, viaggiau tantu 'n Grecia e gudìu 'n vita di na fama ccizziunali.
Ippocrati ntruducìu lu cuncettu nnuvativu ca la malattìa e la saluti di na pirsuna addipinnissiru di spicìfichi circustanzi umani dâ pirsuna stissa e nun di supiriuri ntirventi divini: fu videmma lu primu a studiari l'anatumìa e la patoluggìa tramiti la dissizzioni supra li cadàviri. Acquisìu granni fama nta l'antichitati dibbillannu la granni pesti d' Ateni dû 429 a.C.
Ippocrati mmintau la cartedda clìnica e tiurizzau la nicissitati d'assirvari razziunarmenti li pacenti prinnènnunni 'n cunziddirazzioni l'aspettu e li sintumi; ntruducìu, pâ prima vota, li cuncetti di diagnusi e prògnusi. </p>
La sô fama è duvuta macari, e forsi suprattuttu, â sô attivitati di mastru; funnau na vera e propia scola mèdica e rigulau 'n manera pricisa li normi di cumpurtamentu dû mèdicu, cugghiuti ntô sô famusu giuramentu 'n cui, tra l'àutru, si ntruduci lu cuncettu di sicretu prufissiunali. </p>
Li sô òpiri, na sittantina, sunnu cugghiuti ntô Corpus Hippocraticum; sustinni la tiurìa umurali, sècunnu la quali lu nostru corpu è cuvirnatu di quattru umura diversi (sangu, bili giarna, bili niura, flegma), ca cumminànnusi 'n diffirenti maneri cunnucinu â saluti o â malattìa.

A iddu si devi la mpurtanza dû cuncettu di dieta e alimintazzioni ô nternu dâ duttrina di l'umura; la cuniugazzioni di midicina e chirurgia (ô statu di pràtica di purghi e salassi).

 Fonti 

La fonti di st'artìculu è Uicchipidia Taliana:

https://web.archive.org/web/20050907164238/http://it.wikipedia.org/wiki/Ippocrate_(Kos)

Catigurìa:Pirsunaggi di l'antichitati
Catigurìa:Biografìi